Вядучая запрашае на сцэну начальніка ўпраўлення абласнога камітэта прыродных рэсурсаў і аховы навакольнага асяроддзя Валерыя Бакуновіча, які ўручае ўзнагароды за актыўную прапаганду экалагічнай культуры, захаванне прыродных багаццяў дырэктару Вілейскай гімназіі №1 Аляксандру Ваўку, лепшаму грамадскаму эколагу Генадзію Бадзяліку з Мінскага раёна. Прыемна, што сярод заахвочаных былі і прадстаўнікі Мядзельшчыны. Атрымалі з рук Валерыя Уладзіміравіча заслужаныя ўзнагароды: за лепшы дзіцячы малюнак на экалагічную тэматыку (І месца ў абласным этапе рэспубліканскага конкурсу) выхаванка яслей-сада №3 г. Мядзел Ясенія Шчамель, за добрасумленную шматгадовую працу і значны ўклад у справу аховы навакольнага асяроддзя галоўны спецыяліст раённай інспекцыі прыродных рэсурсаў і аховы навакольнага асяроддзя Віктар Пратасевіч, за лепшае добраўпарадкаванне тэрыторыі Сваткаўскага сельскага Савета — старшыня Вера Хацяновіч.